**Z m l u v a o d i e l o**

uzavretá podľa § 536 a násl. zákona č. 513/1991 Zb. Obchodný zákonník v znení neskorších predpisov

 (ďalej aj „Zmluva“ alebo „ZoD“)

# **Zmluvné strany**

#### Objednávateľ : Kostolná pri Dunaji

#### Sídlo : Kostolná pri Dunaji 59, 903 01

#### Bankové spojenie : VUB Senec

#### číslo účtu IBAN : SK 33 0200 0000 0041 7153 2659

IČO : 00306037

DIČ : 2021006702

V zastúpení: Ing. Igor Šillo- starosta

Zástupca splnomocnený na

rokovania vo veciach technických : Ing. Igor Šillo - starosta

**Zhotoviteľ** :

Sídlo :

Bankové spojenie :

číslo účtu IBAN :

IČO :

DIČ :

V zastúpení: :

### **Východiskové podklady**

I.1. Ako podklad pre spracovanie tejto zmluvy o dielo slúžili nasledujúce podklady: projektová dokumentácia vypracovaná: Ladislav Varjú – CROW-LINE, projektant Ladislav Varjú, výkaz výmer , súťažné podmienky zákazky s nízkou hodnotou §117 ZVO z verejného obstarávania.

### **II. Predmet plnenia**

II.1. Predmetom plnenia je realizácia stavby: Detské ihrisko, p.č. 68/1, k.ú. Kostolná pri Dunaji, Obec Kostolná pri Dunaji v  rozsahu druhu prác a dodávok ocenených podľa priloženého rozpočtu.

II.2. Realizácia diela je špecifikovaná v zmysle dohody a rozsah prác vyplýva z položkovitého rozpočtu stavby, ktorý tvorí prílohu č.1 k tejto ZoD.

II.3. Zhotoviteľ v rámci diela včas a riadne vykoná práce a dodávky, podrobne špecifikované v tejto zmluve a jej prílohách. Zhotoviteľ sa zaväzuje vykonať dielo v najlepšej kvalite, z vyhovujúcich materiálov a správnou technológiou, v plnom súlade s objednávateľom schválenou dokumentáciou.

II.4. Objednávateľ je oprávnený na základe vzájomnej dohody rozšíriť alebo zúžiť rozsah prác a dodávok, definovaný v tejto zmluve v súlade so zákonom o verejnom obstarávaní. V prípade zúženého rozsahu diela už v jeho realizácii (po podpísaní tejto ZOD) objednávateľ uhradí zhotoviteľovi náklady, ktoré zhotoviteľ preukázateľne vynaložil podľa pôvodných dojednaní.

II.5. Zhotoviteľ zhotoví dielo v zmysle ust. 542 ods.1 OBZ a v rámci plnenia predmetu zmluvy zaistí všetky náležitosti spojené s odovzdaním a prevzatím diela. Do prevzatia diela sa zhotoviteľ zaväzuje na svoje náklady predmet zmluvy strážiť a chrániť pred odcudzením, zničením alebo poškodením.

### **III. Termíny plnenia**

III.1. Zhotoviteľ začne s realizáciou diela do 5 pracovných dní od prevzatia staveniska od objednávateľa , a zaväzuje sa odovzdať ukončené dielo najneskôr:

1. do 60 dní od odovzdania staveniska.
2. Objednávateľ upozorňuje, že najneskorší prípustný termín na dokončenie diela (oprávnených výdavkov) v prípade objektívneho predĺženia je do 30.10.2020 z dôvodu financovania Úradu vlády SR.

### **IV. Cena**

IV.1. Zhotoviteľ vykoná celé dielo v rozsahu, kvalite, lehotách a podmienkach podľa tejto zmluvy a jej príloh za dohodnutú cenu nasledovne:

 ..................EUR s DPH

Cena diela spolu: .................EUR s DPH

.....................= slovom „Eur *“*

Cena obsahuje všetky plnenia, potrebné k odovzdaniu diela.

IV.2. Rozpočet podľa položiek, ktorý obsahuje všetky potrebné práce a dodávky tvorí Prílohu č.1 k tejto zmluve a je jej neoddeliteľnou súčasťou.

III.3. V rámci ceny je uvažované s použitím nových materiálov a technológií prvej akostnej triedy. Zhotoviteľ môže realizovať zmeny oproti projektovej dokumentácii výlučne po ich schválení objednávateľom. Zmena musí obsahovať technické riešenie, finančné krytie ako aj časový a finančný dopad na dokončenie diela. Objednávateľom odsúhlasené zmeny sa stávajú súčasťou platnej realizačnej dokumentácie.

### **V. Platobné podmienky**

V.1. Cena dohodnutá v čl. IV bude splatná faktúrami vystavenými zhotoviteľom.

Platba za dielo bude v nasledovných platbách: jedna platba po protokolárnom odovzdaní a prevzatí prác.

V.2. Podkladom pre fakturáciu môže byť len súpis prác odsúhlasený objednávateľom. Ak ich objednávateľ v lehote do troch pracovných dní neodsúhlasí, má sa za to, že práce sú odsúhlasené. Objednávateľ uhradí fakturované čiastky v dohodnutom termíne do 7 dní od jeho odsúhlasenia.

V.3. Faktúry musia spĺňať charakteristiku daňového (účtovného) dokladu, t.j. musia obsahovať tieto náležitosti:

 a) obchodné meno, sídlo alebo trvalý pobyt, miesto podnikania, identifikačné číslo dodávateľa,

 b) meno, sídlo alebo trvalý pobyt

 c) poradové číslo daňového dokladu,

 d) dátum uskutočnenia zdaniteľného plnenia,

 e) dátum vyhotovenia daňového dokladu,

 f) názov a množstvo tovaru,

 g) cenu jednotlivých tovarov a celkovú cenu,

 h) sadzbu DPH,

 i) výrazne uvedený spôsob úhrady,

 j) bankové spojenie dodávateľa,

V.4. V prípade nedodržania dojednanej platobnej lehoty zaplatí objednávateľ zhotoviteľovi za každý deň oneskorenia úrok z oneskorenia vo výške 0,05 % z nezaplatenej fakturovanej čiastky.

V.5. V prípade omeškania zhotoviteľa so zhotovením diela je objednávateľ oprávnený žiadať a zhotoviteľ je

povinný zaplatiť zmluvnú pokutu vo výške 0,05 % z hodnoty dovtedy nevykonaných prác pri omeškaní do 14

dní za každý deň omeškania, pri omeškaní dlhšom ako 14 dní sa pokuta počíta z celkovej hodnoty diela.

V.6. Zhotoviteľ nie je v omeškaní ak objednávateľ neuhradí včas faktúry podľa článku V. tejto zmluvy. Pri nezaplatení faktúr sa predlžuje doba výstavby o rovnaký počet dní omeškania.

V.7. Faktúry budú objednávateľovi doručované v origináloch.

V.8. Objednávateľ prehlasuje, že má na realizáciu diela v zmysle tejto zmluvy zabezpečené finančné krytie.

### **VI. Súčinnosť objednávateľa**

VI.1. Objednávateľ poskytne zhotoviteľovi pripravený priestor pre realizáciu diela.

VI.2. Objednávateľ poskytne zhotoviteľovi pri odovzdaní staveniska zdroj el. energie 220V a zdroj vody.

VI.3. Objednávateľ súhlasí s tým, že zhotoviteľ bude priestory v realizovanom objekte a vyhradené vopred dohodnuté priľahlé plochy bezodplatne využívať ako šatne, skladové priestory, sociálne zariadenia, voľné skladovacie plochy v termíne od dňa odovzdania staveniska až do piatich pracovných dní od dňa dokončenia realizácie predmetu zmluvy.

VI.4. Objednávateľ umožní zhotoviteľovi pracovať denne podľa potreby zhotoviteľa.

### **VII. Veci potrebné k splneniu zmluvy**

VII.1. Všetky veci (materiál, stroje a zariadenia, nástroje a náradie, ochranné pracovné prostriedky pracovníkov...) potrebné k riadnemu a včasnému splneniu zmluvy je povinný zabezpečiť na svoje náklady a na svoje nebezpečie zhotoviteľ.

VII.2. Všetok dodávaný materiál, výrobky a zariadenie musia zodpovedať platným súvisiacim slovenským normám. Zhotoviteľ zodpovedá za všetok materiál, výrobky alebo zariadenia.

VII.3. Objednávateľ nezodpovedá za žiadnu škodu, vzniknutú zhotoviteľovi poškodením, zničením či stratou vecí, potrebných k splneniu zmluvy, ako aj vecí pracovníkov, vykonávajúcich práce, nech sa nachádzajú kdekoľvek na stavenisku.

### **VIII. Základné podmienky vykonávania diela**

VIII.1. Zhotoviteľ pri zhotovení diela dodrží ustanovenia definované v predpise Zákon č. 371/2019 Z. z. o základných požiadavkách na bezpečnosť detského ihriska a o zmene a doplnení niektorých zákonov. Zhotoviteľ prehlasuje, že je oprávnený vykonávať činnosť podľa čl. II a že je pre ňu v plnom rozsahu kvalifikovaný. V zmysle ust. §538 OBZ môže zhotoviteľ poveriť vykonaním časti diela inú právnickú alebo fyzickú osobu. Zodpovedá však za realizáciu tejto časti diela tak, ako keby ju vykonal sám.

VIII.2. Zhotoviteľ berie na vedomie, že hracie prvky musia spĺňať požiadavky Nariadenia vlády SR č. 404/2007 Z. z. o všeobecnej bezpečnosti výrobkov.

VIII.3. Zhotoviteľ potvrdzuje, že je dobre zoznámený so staveniskom aj rizikami na ňom, a že si plne uvedomuje rozsah prác a dodávok, ktoré má vykonať.

VIII.4. Zhotoviteľ plne zodpovedá za bezpečnosť pracovníkov, ktorí dielo vykonávajú. Zhotoviteľ upozorní objednávateľa na všetky okolnosti a potenciálne nebezpečnej činnosti, ktoré by pri plnení diela mohli viesť k ohrozeniu života či zdravia osôb a k ohrozeniu zariadenia alebo prevádzky.

VIII.5. Zhotoviteľ sa zaväzuje dodržiavať všetky bezpečnostné, hygienické, ekologické a protipožiarne predpisy, zabezpečiť všetky potrebné bezpečnostné, hygienické, ekologické a protipožiarne opatrenia.

VIII.6. Zhotoviteľ je povinný na stavenisku a v jeho okolí zachovávať poriadok a čistotu a odstraňovať priebežne na svoje náklady prach, odpady a nečistoty, ktoré vznikli pri vykonávaní prác.

VIII.7. Zhotoviteľ sa zaväzuje umožniť kedykoľvek objednávateľovi a stavebnému dozoru prístup na stavenisko, do priľahlých priestorov a do objektov zariadenia staveniska a poskytnúť týmto osobám potrebnú súčinnosť.

VIII.8. Pred odovzdaním hotového diela, príp. ihneď po odstúpení od zmluvy, zhotoviteľ odovzdá všetku technickú dokumentáciu.

### **IX. Záruka za akosť diela**

IX.1. Zhotoviteľ poskytuje na predmet diela záručnú dobu 60 mesiacov. Na hracie prvky sa požaduje min. záruka udávaná výrobcom.

IX.2. Zhotoviteľ po dobu záruky zaručuje:

 - bezchybnú akosť a bezporuchovú funkciu celého diela

 - že dielo bude plne zodpovedať tejto zmluve, jej prílohám

 - že dielo bude spĺňať požiadavky všetkých platných súvisiacich noriem a predpisov

IX.3. Zhotoviteľ berie na vedomie, že inšpekčný orgán vykoná vstupnú kontrolu detského ihriska pred jeho spustením do prevádzky. Túto kontrolu vykoná na základe obhliadky akreditovaná osoba (inšpekčný orgán). Aktuálne sú takouto osobou v SR len TÜV SÜD Slovakia, s.r.o. a Technická inšpekcia, a.s.

V prípade ak sa zistia nedostatky bežného charakteru na strane zhotoviteľa musí ich zhotoviteľ odstrániť bezodkladne (najneskôr do 5 prac. dní od nahlásenia). Ak sa nebude jednať o bežnú vadu ale o vadu závažnejšieho rozsahu ktorá ovplyvňuje najmä použiteľnosť hracieho prvku termín na odstránenie sa dohodne na základe vzájomnej dohody zmluvných strán pričom najneskôr do 30 dní od nahlásenia závady/reklamácie.
 **Vyššie uvedené pravidlo odstránenia nedostatkov obdobne platí aj pri výkone pravidelnej kontroly ktoré sa musia vykonať aspoň raz za 24 mesiacov. V prípade neodstránenia bežných nedostatkov do 5 prac. dní od ich nahlásenia/reklamovania je zhotoviteľ povinný zaplatiť zmluvnú pokutu vo výške 100 EUR za každý deň omeškania ak sa jedná o oprávnenú reklamáciu/zistenú vadu. Po tretej oprávnenej reklamácii má právo objednávateľ na výmenu za nový tovar.**

IX.4. Zhotoviteľ sa zaväzuje odstrániť objednávateľovi všetky závady, ktoré vzniknú počas záručnej doby objednávateľovi. V prípade zistenia nesprávneho používania alebo vzniku závady zo strany objednávateľa alebo treťou osobou, objednávateľ je povinný uhradiť cenu za opravu závady.

IX.5. V prípade oznámenia ostatných závad mimo čl. IX.3. objednávateľom v záručnej dobe sa zhotoviteľ zaväzuje do 7 dní bezplatne zahájiť opravu diela alebo vymeniť chybný materiál či výrobok za nový.

IX.6. Záručná doba na opravenú časť diela sa predlžuje o dobu, počnúc dňom oznámenia závad a končiac dňom protokolárneho prevzatia opraveného diela objednávateľom.

IX.7. Záruka podľa ods. IX.1. sa nevzťahuje na vady pri ktorých bude preukázané, že boli spôsobené nesprávnym užívaním diela objednávateľom alebo treťou osobou.

### **X. Odstúpenie od zmluvy**

X.1. Zmluvné strany sa dohodli, že považujú za podstatné porušenie zmluvy so všetkými dôsledkami podľa Obchodného a Občianskeho zákonníka porušenie zmluvných ustanovení v článkoch II., III., IV., a VIII. tejto zmluvy.

X.2.Okrem podstatného porušenia tejto zmluvy podľa predchádzajúceho bodu je jej podstatným porušením aj ak zhotoviteľ :

* postúpi svoje práva na realizáciu celého diela tretej osobe
* nezačne so stavbou do 14 dní od účinnosti tejto zmluvy
* bezdôvodne preruší práce na dobu dlhšiu ako 14 kalendárnych dní
* v priebehu prác dopustí také omeškanie, alebo nekvalitu, ktorými spochybní svoju schopnosť dielo dokončiť riadne a včas
* počas realizácie vykoná na diele neodstrániteľné závady

ak sa zhotoviteľ dostane do omeškania s dokončením diela o viac ako 14 dní (neplatí pri nedodržaní článku V. bod 6. tejto zmluvy).

X.3. Nehľadiac na ods. X.1. sú dôvodom k okamžitému odstúpeniu od zmluvy:

 a.) Objednávateľom

* vyhlásenie konkurzu na majetok zhotoviteľa

 b.) Zhotoviteľom

* opakované omeškanie objednávateľa s úhradou faktúr o viac ako dva týždne oproti dohodnutému termínu

X.4. V prípade odstúpenia od zmluvy zhotoviteľom alebo objednávateľom, bude zhotoviteľ faktúrovať objednávateľovi cenu dovtedy realizovaných prác a na stavbu dodaného, riadne zabudovaného alebo dovtedy nezabudovaného materiálu, podľa schváleného projektu.

### **XI. Záverečné ustanovenia**

XI.1. Akékoľvek zmeny a doplnky tejto zmluvy môžu byť realizované len písomne dodatkami, podpísanými oboma zmluvnými stranami. Dodatky k zmluve sa postupne číslujú.

XI.2 Zmluva nadobudne platnosť dňom podpisu obidvomi zmluvnými stranami a účinnosť nadobudne v deň nasledujúci po dni jej zverejnenia podľa zákona č. 211/2000 Z.z. o slobodnom prístupe k informáciám a o zmene a doplnení niektorých zákonov v znení zákona č. 546/2010 Z.z.

XI.3. Všetky spory, ktoré vzniknú z plnenia tejto zmluvy alebo v súvislosti s ňou sa zaväzujú obe zmluvné strany riešiť vzájomnou dohodou. Ak nepríde k dohode budú sa všetky spory, ktoré vyplynú z tejto zmluvy alebo v súvislosti s ňou, riešiť podľa slovenského práva pred súdom.

XI.4. Obe zmluvné strany sa zaväzujú považovať zmluvu a všetky informácie a jednania vyplývajúce z činnosti oboch zmluvných strán podľa tejto zmluvy za dôverné a budú ich chrániť pred ich zneužitím tretími osobami.

XI.5. Zmluva je vyhotovená v slovenskom jazyku v štyroch vyhotoveniach, z ktorých každá zmluvná strana obdrží po dvoch vyhotoveniach.

XI.6. Obe zmluvné strany prehlasujú, že zmluva bola podpísaná v dobrej a slobodnej vôli, nebola podpísaná v tiesni alebo za inak jednostranne nevýhodných podmienok, že si ju riadne prečítali, súhlasia s ňou a na dôkaz záväznosti a súhlasu ju podpisujú.

V Kostolnej pri Dunaji, dňa.................. V ..............., dňa

 za objednávateľa za zhotoviteľa

 Ing. Igor Šillo

starosta obce Kostolná pri Dunaji